CELEX: 32005R0146
Language: hu
Date: 2005-01-28 00:00:00
Title: A Bizottság 146/2005/EK rendelete (2005. január 28.) az asztali borok önkéntes lepárlására aláírt szerződések elfogadási százalékértékének meghatározásáról

29.1.2005   
            
            
               HU
            
            
               Az Európai Unió Hivatalos Lapja
            
            
               L 27/24
            
         
      A BIZOTTSÁG 146/2005/EK RENDELETE
   
   (2005. január 28.)
   az asztali borok önkéntes lepárlására aláírt szerződések elfogadási százalékértékének meghatározásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a piaci mechanizmusokra, tekintettel a borpiac közös szervezéséről szóló 1493/1999/EK rendelet végrehajtása részletes szabályainak megállapításáról szóló, 2000. július 25-i 1623/2000/EK rendeletre (1) és különösen annak 63. cikke a) pontjának (5) bekezdésére,
   mivel:
   
               (1)
            
            
               Az 1623/2000/EK rendelet 63. cikkének a) pontja az 1493/1999/EK rendelet (2) 29. cikkének értelmében meghatározza a lepárlási rendszer alkalmazásának feltételeit. Eképpen a lepárlás támogatott és önkéntes, célja pedig a borpiac megsegítése, valamint a szeszesital-ágazat folyamatos ellátásának elősegítése. A cél érdekében a bortermelők és a lepárlók között szerződések köttetnek. A szerződésekben foglalt mennyiségeket a tagállamok 2005. január 15-ig közölték a Bizottsággal.
            
         
               (2)
            
            
               A 2004/2005-ös gazdasági évben a lepárlási időszak október 1. és december 23. között tartott. Azon bormennyiségek alapján, amelyek lepárlási szerződését a tagállamok bejelentették a Bizottságnak, megállapításra került, hogy túllépték a költségvetési lehetőségeket és a szeszesital-ágazat befogadóképességét. Éppen ezért a lepárlásra bejelentett mennyiségekre vonatkozóan egyéni elfogadási százalékértéket kell meghatározni.
            
         
               (3)
            
            
               Az 1623/2000/EK rendelet 63. cikke a) pontja (6) bekezdése első albekezdésével összhangban a tagállamok a lepárlási szerződéseket a január 30-ával kezdődő időszakban kell jóváhagyniuk. Éppen ezért ennek a rendeletnek azonnal hatályba kell lépnie.
            
         ELFOGADTA EZT A RENDELETET:
   1. cikk
   84,30 % mértékig kerül elfogadásra az a bormennyiség, amelyre az 1623/2000/EK rendelet 63. cikke a) pontja (4) bekezdésének értelmében 2005. január 15-ig szerződést kötöttek, és ezt a Bizottságnak bejelentették.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. január 28-án.
      
         
            a Bizottság részéről
         
         J. M. SILVA RODRÍGUEZ
         
         
            mezőgazdasági főigazgató
         
      
   
   
      (1)  HL L 194, 2000.7.31., 45. o. A rendeletet utoljára az 1774/2004/EK rendelet módosította (HL L 316., 2004.10.15., 61. o.).
   
      (2)  HL L 179., 1999.7.14., 1. o. A legutóbb az 1795/2003/EK bizottsági rendelettel módosított rendelet (HL L 262., 2003.10.14., 13. o.).